ગૂગલ અર્થના એન્ડ્રોઇડ અને આઇઓએસની એપ તરીકેના વર્ઝનમાં પોસ્ટકાર્ડ નામની એક સુવિધા ઉમેરાઈ છે. જેની મદદથી આપણને કોઈ મજાનું સ્થળ જોવા મળે તો આપણે તેનું પોસ્ટકાર્ડ બનાવીને મિત્રો સાથે શેર કરી શકીએ છીએ. ગૂગલ કહે છે કે પાછલા ફક્ત એક વર્ષમાં ચારેક કરોડ લોકોએ આવી રીતે ગૂગલ અર્થ પર પોસ્ટકાર્ડ બનાવીને અન્ય લોકો સાથે શેર કર્યાં (આની સરખામણીમાં ફેસબુકની પોસ્ટ કે યુટ્યૂબના વીડિયોનું શેરિંગ ક્યાંય વધુ હશે, પણ બંને વાત સાવ જુદી છે!).